text:
Освен ако не е предвидено друго в настоящия устав, Управителният съвет взема решения с обикновено мнозинство от гласовете на членовете, имащи право на глас. В случай на равенство председателят има решаващ глас.
 За провеждане на гласуване на Управителният съвет е необходим кворум от две трети от членовете, имащи право на глас. При липса на кворум председателят може да свика извънредно заседание, на което решенията могат да се вземат без оглед на кворума.
 10.3. За всяко решение, което следва да бъде прието по членове 28, 29, 30, 32 и 33, гласовете на Управителния съвет се претеглят в съответствие с дела на националните централни банки в записания капитал на ЕЦБ. Теглото на гласовете на членовете на Изпълнителния съвет е равно на нула. Решение, което изисква квалифицирано мнозинство, се приема, ако подадените гласове „за“ представляват най-малко две трети от записания капитал на ЕЦБ и са най-малко на половината от притежателите на дялове. Ако управител няма възможност да присъства, той може да определи свой заместник, който да подаде неговия глас, имащ съответното тегло.
 10.4. Разискванията на заседанията са поверителни. Управителният съвет може да реши да оповести резултата от своите разисквания.
 10.5. Управителният съвет се събира на заседания най-малко десет пъти годишно.
 Член 11
 Изпълнителен съвет
 11.1. В съответствие с член 283, параграф 2, първа алинея от Договора за функционирането на Европейския съюз, Изпълнителният съвет се състои от председател, заместник-председател и четирима други членове.
 Членовете изпълняват задълженията си при пълно работно време. Никой член няма право да осъществява каквато и да е дейност, срещу заплащане или не, освен ако за него не бъде предоставено като изключение разрешение от Управителния съвет.
 11.2. В съответствие с член 283, параграф 2, втора алинея от посочения договор, председателят, заместник-председателят и другите членове на Изпълнителния съвет се назначават измежду лицата, които притежават призната компетентност и професионален опит по парични или банкови въпроси, от Европейския съвет, който действа с квалифицирано мнозинство, по препоръка на Съвета, след като той се е консултирал с Европейския парламент и с Управителния съвет.
 Техният мандат е осем години и не подлежи на подновяване.
 Само граждани на държавите-членки могат да бъдат членове на Изпълнителния съвет.
 11.3. Условията на трудовите правоотношения на членовете на Изпълнителния съвет и в частност техните заплати, пенсии и други плащания във връзка със социалното осигуряване, се уреждат въз основа на договори с ЕЦБ и се определят от Управителния съвет по предложение на комитет, състоящ се от трима членове, назначени от Управителния съвет и трима членове, назначени от Съвета. Членовете на Изпълнителния съвет нямат право да гласуват по въпросите, посочени в настоящия параграф.
 11.4. Ако даден член на Изпълнителния съвет повече не отговаря на условията, които са необходими за изпълнението на неговите служебни задължения, или ако е извършил сериозно нарушение, Съдът може, по искане на Управителния съвет или на Изпълнителния съвет да го освободи от длъжност.
 11.5. Всеки член на Изпълнителния съвет, който присъства лично, има право да гласува и за тази цел има един глас. Освен ако не е предвидено друго, Изпълнителният съвет приема решения с обикновено мнозинство от подадените гласове. В случай


text:
на равенство на гласовете председателят има решаващ глас. Разпоредбите във връзка с гласуването се определят в процедурния правилник, посочени в член 12.3.
 11.6. Изпълнителният съвет отговаря за текущата дейност на ЕЦБ.
 11.7. Всяко вакантно място в Изпълнителния съвет се попълва чрез назначаване на нов член, в съответствие с член 11.2.
 Член 12
 Задължения на органите за вземане на решения
 12.1. Управителният съвет приема насоките и решенията, необходими за осигуряване изпълнението на задачите, възложени на ЕСЦБ, в съответствие с Договорите и настоящия устав. Управителният съвет формулира паричната политика на Съюза, включително, в зависимост от конкретния случай, решенията, отнасящи се до междинни цели на паричната политика, основните лихвени проценти и депозирането на резерви в ЕСЦБ, и приема необходимите насоки за тяхното прилагане.
 Изпълнителният съвет осъществява паричната политика, в съответствие с насоките и решенията, приети от Управителния съвет. При осъществяването на тази дейност Изпълнителният съвет дава необходимите указания на националните централни банки. Заедно с това изпълнителния съвет може да притежава някои делегирани правомощия, когато Управителният съвет е решил така.
 Доколкото това се счита за възможно и подходящо и без да се накърняват разпоредбите на настоящия член, ЕЦБ може да възлага на националните централни банки изпълнението на операции, които са част от задачите на ЕСЦБ.
 12.2. Изпълнителният съвет отговаря за подготовката на заседанията на Управителния съвет.
 12.3. Управителният съвет приема процедурен правилник, който определя вътрешната организация на ЕЦБ и на нейните органи за вземане на решения.
 12.4. Управителният съвет осъществява консултативните функции, посочени в член 4.
 12.5. Управителният съвет взема решенията, посочени в член 6.
 Член 13
 Председател
 13.1. Председателят или в негово отсъствие – заместник-председателят председателства заседанията на Управителния съвет и на Изпълнителния съвет на ЕЦБ.
 13.2. Без да се засяга член 38, председателят или определено от него лице представляват ЕЦБ пред трети лица.
 Член 14
 Национални централни банки
 14.1. В съответствие с член 131 от Договора за функционирането на Европейския съюз, всяка държава-членка осигурява съответствието на нейното национално законодателство, включително и устройствения закон на нейната национална централна банка, с Договорите и с настоящия устав.
 14.2. Устройствените закони на национални централни банки, в частност следва да предвиждат, че мандатът на управителя на националната централна банка е не по-кратък от 5 години.
 Управителят може да бъде освобождаван от длъжност само ако той повече не отговаря на изискванията, които са необходими за изпълнението на неговите задължения или ако е виновен за извършено сериозно нарушение. Решението по този въпрос може да бъде отнесено до Съда от засегнатия управител или от Управителния съвет, на основание нарушение на Договорите или на правна норма за тяхното прилагане. Такива дела се завеждат в срок до два месеца от публикуването на решението или от неговото съобщаване на ищеца, или при липса на такова, от деня, в който последният е узнал за него, в зависимост от конкретния случай.
 14.3. Националните централни банки са неразделна част от ЕСЦБ и действат в съответствие с насоките и указанията на ЕЦБ. Управителният съвет предприема необходимите мерки, за да гарантира съобразяването с насоките и указанията на ЕЦБ и изисква предоставяне на всякаква необходима информация.
 14.4. Националните централни

type: contracts

jurisdiction: EU


text:
банки могат да изпълняват и функции, извън посочените в настоящия устав, освен ако Управителният съвет приеме, с мнозинство от две трети от подадените гласове, че те са несъвместими с целите и задачите на ЕСЦБ. Тези функции се осъществяват на отговорност и за сметка на националните централни банки и не се считат за част от функциите на ЕСЦБ.
 Член 15
 Задължения за предоставяне на информация
 15.1. ЕЦБ съставя и публикува доклади за дейността на ЕСЦБ най-малко на тримесечие.
 15.2. Консолидираният финансов отчет на ЕСЦБ се публикува всяка седмица.
 15.3. В съответствие с член 284, параграф 3 от Договора за функционирането на Европейския съюз ЕЦБ представя на Европейския парламент, Съвета и Комисията, а също и на Европейския съвет годишен доклад за дейността на ЕСЦБ и за паричната политика както през настоящата, така и през предходната година.
 15.4. Докладите и отчетите, посочени в настоящия член, се предоставят на заинтересованите лица безплатно.
 Член 16
 Банкноти
 В съответствие с член 128, параграф 1 от Договора за функционирането на Европейския съюз Управителният съвет има изключителното право да разрешава емитирането на евробанкноти в Съюза. ЕЦБ и националните централни банки могат да емитират такива банкноти. Единствено банкнотите, емитирани от ЕЦБ и от националните централни банки имат статут на законно платежно средство в Съюза.
 ЕЦБ спазва, доколкото това е възможно, съществуващата практика във връзка с емитирането и дизайна на банкнотите.
 ГЛАВА ЧЕТВЪРТА
 ПАРИЧНИ ФУНКЦИИ И ОПЕРАЦИИ НА ЕСЦБ
 Член 17
 Сметки в ЕЦБ и в националните централни банки
 За осъществяване на операциите си ЕЦБ и националните централни банки могат да откриват сметки на кредитни институции, субекти на публичното право и други участници на пазара, както и да приемат като обезпечение активи, включително безналични ценни книжа.
 Член 18
 Операции на открития пазар и кредитни операции
 18.1. С цел да постигнат целите на ЕСЦБ и да осъществят нейните задачи ЕЦБ и националните централни банки могат:
 —
 да участват на финансовите пазари, като извършват покупки и продажби - окончателни (спот и форуърд) или по споразумения за обратно изкупуване, или като отдават и получават в заем както вземания и търгуеми инструменти, в евро или други валути, така и благородни метали;
 —
 да осъществяват кредитни операции с кредитните институции и други участници на пазара, при които предоставянето на заеми се основава на адекватни обезпечения.
 18.2. ЕЦБ определя общите принципи за операциите на открития пазар и кредитните операции, които се извършват от нея или от националните централни банки, включително и относно обявяването на условията, при които те са готови да сключват такива сделки.
 Член 19
 Минимални резерви
 19.1. При спазване на член 2, ЕЦБ може да нарожи на кредитните институции, създадени в държавите-членки да поддържат минимални резерви по сметки в ЕЦБ и в националните централни банки, в съответствие с целите на паричната политика. Управителният съвет може да приема регламенти, отнасящи се до изчисляването и определянето на необходимите минимални резерви. В случаите на тяхното неспазване ЕЦБ има право да налага наказателна лихва и други санкции, които са със сходен ефект.
 19.2. За прилагането на настоящия член Съветът, в съответствие с процедурата, предвидена в член 41, определя


text:
базата за минималните резерви и максимално допустимите съотношения между тези резерви и тяхната база, а също така и подходящи санкции, в случай на неспазване.
 Член 20
 Други инструменти на паричен контрол
 Управителният съвет може с мнозинство от две трети от подадените гласове да вземе решение относно използването на други оперативни методи за паричен контрол, които намира за подходящи, при спазване на член 2.
 Съветът, в съответствие с процедурата, предвидена в член 41, може да определи обхвата на тези методи, ако те налагат задължения на трети лица.
 Член 21
 Операции със субекти на публичното право
 21.1. В съответствие с член 123 от Договора за функционирането на Европейския съюз, забранени са овърдрафтите или други видове кредитни улеснения от ЕЦБ или националните централни банки в полза на институции, органи, служби или агенции на Съюза, органите на централната власт, регионалните, местните или други органи на публичната власт, други органи, регулирани от публичното право или на публичните предприятия на държавите-членки, както е забранено и прякото закупуване от тях на дългови инструменти от страна на ЕЦБ или националните централни банки.
 21.2. ЕЦБ и националните централни банки могат да действат като фискални агенти в полза на субектите, посочени в член 21.1.
 21.3. Разпоредбите на настоящия член не се прилагат спрямо кредитни институции, които са публична собственост, на които по отношение на предоставянето на резерви от страна на централните банки се предоставя същото третиране от страна на националните централни банки и от ЕЦБ, както на частните кредитни институции.
 Член 22
 Клирингови и платежни системи
 ЕЦБ и националните централни банки могат да осигурят улеснения, а ЕЦБ да приеме регламенти, гарантиращи ефикасни и стабилни клирингови и платежни системи в рамките на Съюза и с други страни.
 Член 23
 Външни операции
 ЕЦБ и националните централни банки могат:
 —
 да установяват отношения с централните банки и с финансовите институции в други страни, в зависимост от конкретния случай – с международни организации;
 —
 да придобиват и продават спот и форуърд всички видове активи в чуждестранна валута и благородни метали; терминът „активи в чуждестранна валута“ включва ценни книжа и всички останали активи във валута на която и да е държава, или в разчетни единици и държани под каквато и да било форма;
 —
 да държат и управляват активите, посочени в настоящия член;
 —
 да осъществяват всички видове банкови сделки при отношенията си с трети страни и международни организации, включително операции по предоставяне и вземане на заеми.
 Член 24
 Други операции
 В допълнение на операциите, свързани с техните задачи, ЕЦБ и националните централни банки могат да извършват операции за техни административни цели или за техния персонал.
 ГЛАВА ПЕТА
 НАДЗОР ЗА БЛАГОРАЗУМИЕ
 Член 25
 Надзор за благоразумие
 25.1. ЕЦБ може да дава становища и да бъде консултирана от Съвета, Комисията и компетентните власти на държавите-членки във връзка с обхвата и приложението на законодателството на Съюза, отнасящо се до надзора за благоразумие върху кредитните институции и стабилността на финансовата система.
 25.2. В съответствие с всеки регламент на Съвета, приет съгласно член 127, параграф 6 от Договора за функционирането на Европейския съюз, ЕЦБ може да изпълнява специфични задачи,


text:
отнасящи се до надзора за благоразумие върху кредитните институции и други финансови институции, с изключение на застрахователните предприятия.
 ГЛАВА ШЕСТА
 ФИНАНСОВИ РАЗПОРЕДБИ НА ЕСЦБ
 Член 26
 Финансови отчети
 26.1. Финансовата година на ЕЦБ и националните централни банки започва от първия ден на месец януари и завършва в последния ден на месец декември.
 26.2. Годишните отчети на ЕЦБ се съставят от Изпълнителния съвет в съответствие с принципите, установени от Управителния съвет. Отчетите се одобряват от Управителния съвет и след това се публикуват.
 26.3. За аналитични и оперативни цели Изпълнителният съвет съставя консолидиран баланс на ЕСЦБ, обхващащ активите и пасивите на националните централни банки, включени в ЕСЦБ.
 26.4. За прилагането на настоящия член Управителният съвет приема необходимите правила за стандартизиране на отчитането и докладването на операциите, осъществявани от националните централни банки.
 Член 27
 Одит
 27.1. Отчетите на ЕЦБ и на националните централни банки се проверяват от независими външни одитори, препоръчани от Управителния съвет и одобрени от Съвета. Одиторите имат пълни правомощия да преглеждат всички книги и счетоводни отчети на ЕЦБ и националните централни банки и да получават изчерпателна информация относно техните сделки.
 27.2. Разпоредбите на член 287 от Договора за функционирането на Европейския съюз се прилагат само по отношение на прегледа на оперативната ефективност при управлението на ЕЦБ.
 Член 28
 Капитал на ЕЦБ
 28.1. Капиталът на ЕЦБ е 5 милиарда евро. Капиталът може да бъде увеличаван с размери, определени с решение на Управителния съвет, прието с квалифицираното мнозинство, предвидено в член 10.3, в рамките и при условията, определени от Съвета в съответствие с процедурата по член 41.
 28.2. Единствено националните централни банки могат да записват и държат капитала на ЕЦБ. Подписката на капитала се осъществява в съответствие с алгоритъма, установен в член 29.
 28.3. Управителният съвет с квалифицирано мнозинство, предвидено в член 10.3, определя степента и формата за внасяне на капитала.
 28.4. При условията на член 28.5, дяловете на националните централни банки в записания капитал на ЕЦБ не могат да бъдат прехвърляни, залагани или запорирани.
 28.5. Ако алгоритъмът, посочен в член 29, бъде изменен, националните централни банки прехвърлят помежду си дялове от капитала, доколкото това е необходимо, за да се осигури съответствие на разпределението на дяловете с променения алгоритъм. Управителният съвет определя условията за осъществяване на тези прехвърляния.
 Член 29
 Алгоритъм за записване на капитала
 29.1. Алгоритъмът за записване на капитала на Европейската централна банка, определен за първи път през 1998 г. при създаването на Европейската система на централните банки, се определя, като на всяка национална централна банка се присвоява определено тегло в алгоритъма, което е равно на сбора от:
 —
 50 % от дела на съответната държава-членка в населението на Съюза в годината, предхождаща създаването на ЕСЦБ;
 —
 50 % от дела на съответната държава-членка в брутния вътрешен продукт на Съюза, по пазарни цени, в съответствие с данните от последните пет години преди годината, предхождаща създаването на ЕСЦБ;
 Процентите се закръгляват надолу или нагоре до четвъртия знак след десетичната запетая.
 29.2. Статистическите данни, необходими за прилагането на настоящия член, се предоставят от Комисията, в съответствие с разпоредби, приети от Съвета по


text:
процедурата, предвидена в член 41.
 29.3. Теглата, присвоени на националните централни банки, се преразглеждат на всеки пет години след създаването на ЕСЦБ по аналогия с разпоредбите, посочени в член 29.1. Измененият алгоритъм се прилагат от първия ден на следващата година.
 29.4. Управителният съвет предприема всички други мерки, които са необходими за прилагането на настоящия член.
 Член 30
 Прехвърляне на чуждестранни резервни активи на ЕЦБ
 30.1. Без да се засяга член 28, националните централни банки предоставят на ЕЦБ чуждестранни резервни активи, различна от валутата на държавите-членки, евро, резервни позиции на МВФ и СПТ, до размер еквивалентен на 50 милиарда евро. Управителният съвет взема решение относно частта, която следва да бъде поискана от ЕЦБ след нейното създаване, както и размера на последващите вноски. ЕЦБ има пълното право да държи и управлява прехвърлените й валутни резерви и да ги използва за цели, предвидени в настоящия устав.
 30.2. Вноските на всяка национална централна банка се определят пропорционално на нейния дял в записания капитал на ЕЦБ.
 30.3. Всяка национална централна банка има право на вземане към ЕЦБ, съответстващи на нейната вноска. Управителният съвет определя деноминирането и олихвяването на тези вземания.
 30.4. ЕЦБ може да изисква превеждането на чуждестранни резервни активи над размера, определен в член 30.1 в съответствие с член 30.2 в размерите и при условията, определени от Съвета, в съответствие с процедурата, предвидена в член 41.
 30.5. ЕЦБ може да държи и управлява резервни позиции в МВФ и СПТ и да обединява такива активи.
 30.6. Управителният съвет предприема всички други мерки, които са необходими за прилагането на настоящия член.
 Член 31
 Чуждестранни резервни активи, държани от националните централни банки
 31.1. Националните централни банки имат право да осъществяват сделки, за да изпълнят задълженията си спрямо международни организации, съгласно член 23.
 31.2. Всички останали операции с чуждестранни резервни активи, останали в националните централни банки след осъществяването на прехвърлянията, предвидени в член 30, както и сделките на държавите-членки, осъществявани с текущите им средства в чуждестранна валута над определен размер, който се установява в рамките на член 31.3, подлежат на одобрение от ЕЦБ, с цел да се гарантира съвместимост с политиката на обменния курс и с паричната политика на Съюза.
 31.3. Управителният съвет приема насоки, с цел да улесни тези операции.
 Член 32
 Разпределение на паричния доход на националните централни банки
 32.1. Приходът, който се начислява на националните централни банки при осъществяване на функцията на ЕСЦБ във връзка с паричната политика (по-долу наричан „паричен доход“) се разпределя в края на всяка финансова година, в съответствие с разпоредбите на настоящия член.
 32.2. Размерът на паричния доход на всяка национална централна банка е равен на нейния годишен приход, получен от нейните активи срещу банкнотите в обращение и задълженията по депозити на кредитните институции. Тези активи се отчитат от националните централни банки в съответствие с насоките, приети от Управителния съвет.
 32.3. Ако след въвеждането на еврото структурата на баланса на националните централни банки по преценка на Управителния съвет не позволява прилагането на член 32.2, Управителният съвет с квалифицирано мнозинство може да вземе решение, че чрез дерогация от член 32.2, паричният доход


text:
ще бъде изчисляван по алтернативен метод за срок не по-дълъг от пет години.
 32.4. Размерът на паричния доход на всяка национална централна банка се намалява с размер, равен на лихвите, платени от тази централна банка по депозитите на кредитните институции в съответствие с член 19.
 Управителният съвет може да вземе решение националните централни банки да бъдат обезщетени за разходите във връзка с емитирането на банкноти или при извънредни обстоятелства – за специфични загуби, възникващи от операции по паричната политика, извършвани за ЕСЦБ. Обезщетението е във форма, смятана за подходяща, според преценката на Управителния съвет; тези суми могат да бъдат прихванати срещу паричния доход на националните централни банки.
 32.5. Сумата на паричния доход на националните централни банки се разпределя между тях пропорционално на внесените от тях дялове от капитала на ЕЦБ, при спазване на решенията, приети от Управителния съвет в съответствие с член 33.2.
 32.6. Клирингът и сетълментът на салдата във връзка с разпределянето на паричния доход се осъществява от ЕЦБ в съответствие с насоките, приети от Управителния съвет.
 32.7. Управителният съвет предприема всички други мерки, които са необходими за прилагането на настоящия член.
 Член 33
 Разпределяне на нетните печалби и загуби на ЕЦБ
 33.1. Нетната печалба на ЕЦБ се прехвърля в следната последователност:
 а)
 размер, определен от Управителния съвет, който не може да превишава 20 % от нетната печалба, се прехвърля в общ резервен фонд, чиято горна граница е равна на 100 % от капитала;
 б)
 останалата нетна печалба се разпределя между притежателите на дялове на ЕЦБ, пропорционално на размера на внесените от тях дялове.
 33.2. В случай на загуба реализирана от ЕЦБ, недостигът може да бъде покрит за сметка на общия резервен фонд на ЕЦБ и, ако е необходимо, след решение на Управителния съвет, за сметка на паричния доход за съответната финансова година, в съотношения и размери, които се разпределят между националните централни банки в съответствие с член 32.5.
 ГЛАВА СЕДМА
 ОБЩИ РАЗПОРЕДБИ
 Член 34
 Правни актове
 34.1. В съответствие с член 132 от Договора за функционирането на Европейския съюз, ЕЦБ:
 —
 приема регламенти, доколкото това е необходимо за осъществяване на задачите, определени в член 3.1, първо тире, членове 19.1, 22 или 25.2 от устава на ЕСЦБ и на ЕЦБ, както и в случаите, предвидени в актовете на Съвета, посочени в член 41;
 —
 приема решения, необходими за осъществяването на задачите, възложени на ЕСЦБ в съответствие с Договорите и устава на ЕСЦБ и на ЕЦБ;
 —
 прави препоръки и дава становища.
 34.2. ЕЦБ може да вземе решение да публикува своите решения, препоръки и становища.
 34.3. В рамките и при условията, приети от Съвета, в съответствие с процедурата, предвидена в член 41 от устава, ЕЦБ има право да налага глоби или периодични имуществени санкции на предприятията поради неизпълнение на задълженията им, произтичащи от нейните регламенти и решения.
 Член 35
 Съдебен контрол и свързани с това въпроси
 35.1. Действията или бездействията на ЕЦБ подлежат на преглед или тълкуване от Съда на Европейския съюз, в случаите и при условията, предвидени от Договорите. ЕЦБ може да завежда искове в случаите и при условията,


text:
определени в Договорите.
 35.2. Споровете между ЕЦБ, от една страна, и нейните кредитори, длъжници или всяко трето лице – от друга, се решават от компетентните национални съдилища, освен в случаите, когато компетентността е предоставена на Съда на Европейския съюз.
 35.3. Спрямо ЕЦБ се прилага режимът на отговорност, предвиден в член 340 от Договора за функционирането на Европейския съюз. Отговорността на националните централни банки се урежда от съответните национални закони.
 35.4. Съдът на Европейския съюз е компетентен да правораздава въз основа на всяка арбитражна клауза, съдържаща се в договор, сключен от или от името на ЕЦБ, независимо от това дали съответният договор се регулира от публичното или от частното право.
 35.5. Решението на ЕЦБ да сезира Съда на Европейския съюз се взема от Управителния съвет.
 35.6. Съдът на Европейския съюз е компетентен да правораздава по спорове, отнасящи се до изпълнението от страна на национална централна банка на задължения, произтичащи от Договорите и настоящия устав. Ако ЕЦБ счита, че национална централна банка не е изпълнила свое задължение, произтичащо от Договорите и настоящия устав, тя представя мотивирано становище по въпроса, след като даде на заинтересованата национална централна банка възможност да представи своите съображения. Ако заинтересованата национална централна банка не се съобрази със становището в срок, определен от ЕЦБ, последната може да сезира Съда на Европейския съюз.
 Член 36
 Персонал
 36.1. Управителният съвет по предложение на Изпълнителния съвет приема условията за работа на персонала на ЕЦБ.
 36.2. Съдът на Европейския съюз е компетентен да правораздава по всеки спор между ЕЦБ и нейни служители в рамките и при условията, предвидени в условията за наемането на работа.
 Член 37 (предишен член 38)
 Професионална тайна
 37.1. Членовете на органите за вземане на решение и персоналът на ЕЦБ и на националните централни банки са длъжни, включително след прекратяване на изпълнението на задълженията си, да не разкриват информация, която е предмет на задължение за професионална тайна.
 37.2. Спрямо лицата, получили достъп до данни, за които, въз основа на законодателството на Съюза съществува задължение за пазене на тайна, се прилагат разпоредбите на това законодателство.
 Член 38 (предишен член 39)
 Представителство
 ЕЦБ е правно обвързана по отношение на трети лица от председателя или от двама члена на Изпълнителния съвет или от подписите на двама членове на персонала на ЕЦБ, които са били надлежно упълномощени от председателя да подписват от името на ЕЦБ.
 Член 39 (предишен член 40)
 Привилегии и имунитети
 ЕЦБ притежава на териториите на държавите-членки тези привилегии и имунитети, които са необходими за изпълнението на нейните задачи, при условията, предвидени в Протокола за привилегиите и имунитетите на Европейския съюз.
 ГЛАВА VIII
 ИЗМЕНЕНИЕ НА УСТАВА И ДОПЪЛНИТЕЛНО ЗАКОНОДАТЕЛСТВО
 Член 40 (предишен член 41)
 Опростена процедура за изменение
 40.1. В съответствие с член 129, параграф 3 от Договора за функционирането на Европейския съюз, членове 5.1, 5.2, 5.3, 17, 18, 19.1, 22, 23, 24, 26, 32.2, 32.3, 32.4, 32.6, 33.1, буква а) и член 36 от настоящия устав могат да бъдат преразгледани от Европейския парламент и от Съвета, като действат в съответствие с обикновената законодателна процедура или по препоръка на ЕЦБ и след


text:
консултиране с Комисията, или по предложение на Комисията, и след като се консултира с ЕЦБ.
 40.2. Член 10.2 може да бъде изменян с решение на Европейския съвет, прието с единодушие, по препоръка на Европейската централна банка след консултация с Европейския парламент и Комисията, или по препоръка на Комисията след консултация с Европейския парламент и Европейската централна банка. Тези изменения влизат в сила едва след като бъдат одобрени от държавите-членки в съответствие с конституционните им изисквания.
 40.3. Приемането на препоръка от ЕЦБ в съответствие с настоящия член изисква единодушно решение на Управителния съвет.
 Член 41 (предишен член 42)
 Допълнително законодателство
 В съответствие с член 129, параграф 4 от Договора за функционирането на Европейския съюз, Съветът, било по предложение на Комисията и след като се консултира с Европейския парламент и ЕЦБ, или по предложение на ЕЦБ и след като се консултира с Европейския парламент и с Комисията, приема разпоредбите, посочени в членове 4, 5.4, 19.2, 20, 28.1, 29.2, 30.4 и 34.3 от настоящия устав.
 ГЛАВА IХ
 ПРЕХОДНИ И ДРУГИ РАЗПОРЕДБИ ОТНОСНО ЕСЦБ
 Член 42 (предишен член 43)
 Общи разпоредби
 42.1. Дерогацията, определена в член 139 от Договора за функционирането на Европейския съюз означава, че следните членове от настоящия устав не предоставят никакви права, нито създават задължения за съответната държава-членка: 3, 6, 9.2, 12.1, 14.3, 16, 18, 19, 20, 22, 23, 26.2, 27, 30, 31, 32, 33, 34 и 49.
 42.2. Централните банки на държавите-членки с дерогация, съгласно член 139 от посочения договор, запазват своите правомощия в областта на паричната политика, в съответствие с националното право.
 42.3. В съответствие с член 139 от посочения договор под „държави-членки“ се разбират „държави-членки, чиято парична единица е еврото“ в следните членове на настоящия устав: 3, 11.2 и 19.
 42.4. Под „национални централни банки“ се разбират „централни банки на държавите-членки, чиято парична единица е еврото“ в следните членове от настоящия устав: 9.2, 10.2, 10.3, 12.1, 16, 17, 18, 22, 23, 27, 30, 31, 32, 33.2 и 49.
 42.5. Под „притежатели на дялове“ в членове 10.3 и 33.1 се разбират „централни банки на държавите-членки, чиято парична единица е еврото“.
 42.6. Под „записан капитал на ЕЦБ“ в членове 10.3 и 30.2 се разбира „капитал на ЕЦБ, записан от централните банки на държавите-членки, чиято парична единица е еврото“.
 Член 43 (предишен член 44)
 Преходни задачи на ЕЦБ
 ЕЦБ поема предишните задачи на ЕПИ, посочени в член 141, параграф 2 от Договора за функционирането на Европейския съюз, които поради дерогациите на една или повече държави-членки се осъществяват след въвеждането на еврото.
 ЕЦБ изпълнява консултативна функция при подготовката за отмяната на дерогациите, посочени по член 140 от посочения договор.
 Член 44 (предишен член 45)
 Генерален съвет на ЕЦБ
 44.1. При спазване на член 129, параграф 1 от Договора за функционирането на Европейския съюз, се създава Генерален съвет като трети орган за вземане на решения на ЕЦБ.
 44.2. Генералният съвет се състои от председателя и заместник-председателя на ЕЦБ и управителите на националните централни банки. Останалите членове на Изпълнителния съвет могат да участват, без да имат правото да гласуват на срещите на Генералния съвет.


text:
44.3. Задълженията на Генералния съвет са изчерпателно изброени в член 46 от настоящия устав.
 Член 45 (предишен член 46)
 Процедурни правила на Генералния съвет
 45.1. Председателят или в негово отсъствие заместник-председателят на ЕЦБ председателства Генералния съвет на ЕЦБ.
 45.2. Председателят на Съвета и член на Комисията могат да участват, без да имат право да гласуват на заседанията на Генералния съвет.
 45.3. Председателят подготвя срещите на Генералния съвет.
 45.4. Чрез дерогация от член 12.3 Генералният съвет приема свои процедурни правила.
 45.5. Секретариатът на Генералния съвет се осигурява от ЕЦБ.
 Член 46 (предишен член 47)
 Отговорности на Генералния съвет
 46.1. Генералният съвет:
 —
 изпълнява задачите, посочени в член 43;
 —
 допринася за осъществяването на консултативните функции, посочени в членове 4 и 25.1.
 46.2. Генералният съвет допринася за:
 —
 събирането на статистическа информация в съответствие с предвиденото в член 5;
 —
 дейностите по предоставяне на информация на ЕЦБ в съответствие с предвиденото в член 15;
 —
 създаването на необходимите правила за прилагането на член 26 в съответствие с предвиденото в член 26.4;
 —
 предприемането на всички други мерки, необходими за прилагането на член 29 в съответствие с посоченото в член 29.4;
 —
 определянето на условията за работа на персонала на ЕЦБ в съответствие с предвиденото в член 36.
 46.3. Генералният съвет допринася за осъществяването на необходимата подготовка за неотменимото фиксиране на обменните курсове на валутите на държавите-членки, предмет на дерогация, спрямо еврото, в съответствие с предвиденото в член 140, параграф 3 от Договора за функционирането на Европейския съюз.
 46.4. Председателят на ЕЦБ информира Генералния съвет за решенията на Управителния съвет.
 Член 47 (предишен член 48)
 Преходни разпоредби относно капитала на ЕЦБ
 В съответствие с член 29.1 на всяка национална централна банка се присвоява определено тегло в алгоритъма за записване на капитала на ЕЦБ. Чрез дерогация от член 28.3, централните банки на държавите-членки, предмет на дерогация не внасят записания от тях капитал, освен ако генералния съвет, като действа с мнозинство, представляващо поне две трети от записания капитал на ЕЦБ и поне половината от притежателите на дялове, не вземе решение, че следва да бъде внесен един минимален процент като вноска за покриване на оперативните разходи на ЕЦБ.
 Член 48 (предишен член 49)
 Отложено плащане на капитала, резерви и провизии на ЕЦБ
 48.1. Централната банка на държава-членка, чиято дерогация е била отменена, внася записания от нея дял от капитала на ЕЦБ по същия начин, както и централните банки на други държави-членки, чиято парична единица е еврото и прехвърля на ЕЦБ чуждестранни резервни активи, в съответствие с член 30.1. Сумата, която следва да бъде прехвърлена се определя като се умножи стойността в евро по приложимите към момента обменни курсове на чуждестранните резервни активи, които са били прехвърлени вече в ЕЦБ в съответствие с член 30.1 по съотношението между броя на дяловете, записани от съответната национална централна банка и броя на дяловете, които вече са били внесени от останалите национални централни банки.
 48.2. Освен плащането, което трябва да бъде направено в съответствие с член 48.1, съответната централна банка предоставя средства за резервите на ЕЦБ, и за провизиите, еквивалентни


text:
на резервите, както и за сумата към резервите и провизиите, в съответствие със салдото в отчета на приходите и разходите към 31 декември на годината, предхождаща отмяната на дерогацията. Размерът на сумата, която се внася, се определя като се умножи размерът на чуждестранните резервни активи, както е определено по-горе и както е посочено в одобрения баланс на ЕЦБ, по съотношението между броя на дяловете, записан от съответната централна банка и броя на дяловете, които вече са били внесени от останалите централни банки.
 48.3. При присъединяването на една или повече страни, които стават държави-членки и съответните им централни банки стават част от ЕСЦБ, записаният капитал на ЕЦБ и горната граница на размера на чуждестранните резервни активи, които могат да се прехвърлят в ЕЦБ, автоматично се увеличават. Увеличението се определя, като се умножат съответните размери към момента по съотношението в рамките на разширения алгоритъм, между теглото на включващите се национални централни банки и теглото на националните банки, които са вече членове на ЕСЦБ. Теглото на всяка национална банка в алгоритъма, се изчислява по аналогия с член 29.1 и в съответствие с член 29.2. Референтните периоди, които се използват за статистическите данни, са идентични на онези, които са се прилагали към последната петгодишна корекция на теглата, предвидена в чл.29.3.
 Член 49 (предишен член 52)
 Обмяна на банкнотите в други валути на държавите-членки
 След неотменимото фиксиране на обменния курс, в съответствие с член 140, параграф 3 от Договора за функционирането на Европейския съюз, Управителният съвет предприема необходимите мерки, за да гарантира, че обменът на банкнотите от националните централни банки във валути, по отношение на които се прилага неотменимо фиксираният обменен курс, се осъществява по номиналната им стойност.
 Член 50 (предишен член 53)
 Приложимост на преходните разпоредби
 Ако и докато съществуват държави-членки, предмет на дерогация се прилагат членове от 42 до 47.


text:
 Важна правна забележка
 |
 22000A0411(02)
 Официален вестник n° L 089 , 11/04/2000 стр. 0015 - 0023 специално чешко издание глава 11 том 33 стр. 217 - 225 специално испанско издание глава 11 том 33 стр. 217 - 225 специално унгарско издание глава 11 том 33 стр. 217 - 225 специално литвийско издание глава 11 том 33 стр. 217 - 225 LV.ES глава 11 том 33 стр. 217 - 225 MT.ES глава 11 том 33 стр. 217 - 225 PL.ES глава 11 том 33 стр. 217 - 225 SK.ES глава 11 том 33 стр. 217 - 225 специално словенско издание глава 11 том 33 стр. 217 - 225
 Договор на СОИС за изпълненията и звукозаписите(WPPT)Женева (1996)СъдържаниеПреамбюлГЛАВА I: ОБЩИ РАЗПОРЕДБИЧлен 1: Връзка с други конвенцииЧлен 2: ОпределенияЧлен 3: Страни, ползващи се с право на защита съгласно договораЧлен 4: Приложение в рамките на национални юрисдикцииГЛАВА II: ПРАВА НА ИЗПЪЛНИТЕЛИТЕЧлен 5: Морални права на изпълнителитеЧлен 6: Икономически права на изпълнителите по отношение на незаписани изпълненияЧлен 7: Право на възпроизвежданеЧлен 8: Право на разпространениеЧлен 9: Право на отдаване под наемЧлен 10: Право на предоставяне на записани изпълненияГЛАВА III: ПРАВА НА ПРОИЗВОДИТЕЛИТЕ НА ФОНОГРАМИЧлен 11: Право на възпроизвежданеЧлен 12: Право на разпространениеЧлен 13: Право на отдаване под наемЧлен 14: Право на предоставяне на фонограмиГЛАВА IV: ОБЩИ РАЗПОРЕДБИЧлен 15: Право на възнаграждение за разпространение в ефир и представяне пред обществена аудиторияЧлен 16: Ограничения и изключенияЧлен 17: Срок на защитаЧлен 18: Задължения във връзка с технологични меркиЧлен 19: Задължения във връзка с правата на управление на информацияЧлен 20: ФормалностиЧлен 21: РезервиЧлен 22: Прилагане на договора във времетоЧлен 23: Разпоредби във връзка с прилагането на праватаГЛАВА V: АДМИНИСТРАТИВНИ И ЗАКЛЮЧИТЕЛНИ РАЗПОРЕДБИЧлен 24: СъбраниеЧлен 25: Международно седалищеЧлен 26: Критерии за присъединяване към договораЧлен 27: Права и задължения по реда на договораЧлен 28: Подписване на договораЧлен 29: Влизане в сила на договораЧлен 30: Дата на влизане на договора в сила по отношение на присъединили се към него страниЧлен 31: Отмяна на договора от страна по негоЧлен 32: Език на договораЧлен 33: ДепозиранеПРЕАМБЮЛДОГОВАРЯЩИТЕ СЕ СТРАНИ,ЖЕЛАЕЙКИ да развиват и поддържат защитата на правата на изпълнителите и продуцентите на фонограми по ефективен начин,ОСЪЗНАВАЙКИ необходимостта от въвеждането на международни правила, осигуряващи адекватни решения на въпросите, свързани с икономическия, социалния, културния и технологичния напредък,ОСЪЗНАВАЙКИ огромната значимост на развитието и конвергенцията на информационни и комуникационни технологии в процеса на производството и ползването на изпълнения и фонограми,Осъзнавайки необходимостта от поддържане на баланс между правата на продуцентите и на изпълнителите на фонограми и широкия обществен интерес, особено в сферата на образованието, изследователската дейност и достъпа до информация,СЕ СПОРАЗУМЯХА, КАКТО СЛЕДВА:ГЛАВА IОБЩИ РАЗПОРЕДБИЧлен 1Връзка с други конвенции1. Разпоредбите на този международен договор не отменят взаимните задължения на договарящите се страни по реда на Международната конвенция за защита на изпълнителите, продуцентите на фонограми и организациите за ефирно разпространение, подписана в Рим на 26 октомври 1961 г. (за краткост в текста по-долу Римска конвенция).2. Защитата, предоставена по реда на този международен договор, не накърнява и по никакъв начин не касае защитата на авторските права върху произведения на изкуството или художествени произведения.


text: Следователно този международен договор не може да бъде тълкуван като ограничителен по отношение на такава защита.3. Този международен договор не е свързан със или ограничаващ права и задължения по реда на други международни договори.Член 2ОпределенияЗа целите на този международен договор:а) "изпълнители" са актьори, певци, музиканти, танцьори и други изпълнители, които участват в представления, пеят, възпроизвеждат, декламират, играят в, рецитират или по друг начин възпроизвеждат литературни или художествени произведения или фолклорни творби;б) "фонограма" е записът на звука на представление или на друг звук, или на възпроизведен звук със средства, различни от тези на кинематографията или аудиовизията;в) "запис" е звуковото изражение или възпроизведеният звук, който позволява последните да бъдат възприети, репродуцирани или ползвани в процеса на комуникация посредством уред;г) "продуцент на фонограма" е физическото или юридическото лице, което осъществява, поема инициатива или носи отговорност за първия запис на звука на представлението, друг звук или възпроизведен звук;д) "публикуване" на запис на произведение или на фонограма е предлагането на копия от записаното представление или фонограма на обществеността със съгласието на собственика на правата, в случай че копията се предлагат на обществеността в необходимите количества;е) "разпространение в ефир" е безжичното предаване за целите на обществено приемане на звук или на картина и звук, или на възпроизведени такива; предаване, осъществявано чрез сателит, също така се счита за разпространение в ефир, предаването на кодиран сигнал се счита за разпространение в ефир, в случай че на обществеността е предоставено средство за декодиране от организацията за разпространение в ефир или такова бъде предоставено със съгласието на последната;ж) "представяне пред обществена аудитория" на представление или на фонограма означава представянето пред обществена аудитория чрез всякакви други средства, с изключение на разпространение в ефир, на звук от представление или възпроизведен звук, записан под формата на фонограма; за целите на член 15 представяне пред обществена аудитория включва звук или възпроизведен звук, записан под формата на чуваема от обществена аудитория фонограма.Член 3Страни, ползващи се от право на защита съгласно договора1. Договарящите се страни предоставят защитата съгласно този международен договор на изпълнители и продуценти на фонограми, които са граждани на други държави — страни по международния договор.2. Гражданите на други държави — страни по международния договор са изпълнители и продуценти на фонограми, които биха отговорили на критериите, определящи правото на ползване на защита по реда на Римската конвенция, в случай че всички договарящи се страни по реда на този международен договор бяха договарящи се държави по реда на Римската конвенция. По отношение на условията, предоставящи право на ползване на защита, договарящите се страни прилагат съответните определения по реда на член 2 от този международен договор.3. Всяка от договарящите се страни, която ползва предоставените ѝ по реда на член 5, параграф 3 от Римската конвенция възможности или за целите на член 5 или член 17 от конвенцията, изпраща уведомление до Генералния директор на Световната организация за интелектуална собственост в изпълнение на изискванията на по-горе упоменатите разпоредби.Член 4Приложение в рамките на национални юрисдикции1. Всяка от договарящите се страни прилага този международен договор към гражданите на други договарящи се страни съгласно определението по реда на член 3, параграф


text: 2 по начина, по който го прилага към собствените си граждани в частта на изключителните права, предоставени по реда на този международен договор, включително правото на възнаграждение съгласно член 15 на договора.2. Задълженията по реда на параграф 1 по-горе не са в сила в степента, в която договарящата се страна се позове на изключенията по реда на член 15, параграф 3 от този договор.ГЛАВА IIПРАВА НА ИЗПЪЛНИТЕЛИТЕЧлен 5Морални права на изпълнителите1. Независимо от своите икономически права и дори и след прехвърлянето на такива права по отношение на слухови представления, изнесени на живо, или представления, записани под формата на фонограми, изпълнителят има право да бъде идентифициран като такъв по отношение на съответното представление, освен в случай че неспоменаването на изпълнителя се обуславя от начина на ползване на изпълнението, както и да възрази срещу опорочаването, промяната или модификацията на изпълнението, увреждащи репутацията на изпълнителя.2. След смъртта на изпълнителя предоставените по реда на параграф 1 права във връзка с правото на ползване на защита се поддържат и упражняват за срок, не по-кратък от датата на изтичане на срока на икономическите права, от лицата или институциите, притежаващи надлежни законови правомощия във връзка с това, предоставени от договарящата се страна. Независимо от това, в случай че към датата на ратифициране или на присъединяване към този договор законовите правомощия на договаряща се страна не включват предоставяне на защита след смъртта на изпълнител по отношение на всички права по реда на предходната алинея, някои от тези права могат да престанат да се ползват със защита след смъртта на изпълнителя.3. Средствата за търсене по законов ред на правата по реда на този член се определят съгласно разпоредбите на приложимото законодателство в сила на територията на договарящата се страна, в рамките на която се предявява иск във връзка с ползването на права на защита.Член 6Икономически права на изпълнителите по отношение на незаписани представленияИзпълнителите притежават изключително право на предоставяне на разрешение по отношение на своите представления:i) във връзка с разпространението в ефир или публичното представяне на незаписани изпълнения, с изключение на такива, които вече са били разпространени в ефир, иii) записа на незаписани изпълнения.Член 7Права на възпроизвежданеИзпълнителите притежават изключително право на предоставяне на разрешение за пряко или непряко възпроизвеждане на своите представления, записани под формата на фонограми или по друг начин.Член 8Права на разпространение1. Изпълнителите притежават изключително право на предоставяне на разрешение за публично представяне на оригинала или на копия от техни изпълнения, записани под формата на фонограми, чрез продажби или прехвърляне на собствеността.2. Разпоредбите по реда на този договор не ограничават свободата на договарящите се страни да определят условията, в случай че такива съществуват, при които изтича давността на правата по реда на параграф 1 след първоначалната продажба или прехвърляне на правата на собственост върху оригинала или копията на записи на представления, осъществени с разрешението на изпълнителя.Член 9Права на отдаване под наем1. Изпълнителите притежават изключително право на предоставяне на разрешение за отдаването под наем на широката общественост срещу заплащане на оригиналите или копията от техни изпълнения, записани под формата на фонограми, съгласно приложимите разпоредби на съответното национално законодателство на


text: договарящата се страна, дори в случай на разпространение или след получаване на разрешение за това от страна на изпълнителя.2. Независимо от разпоредбите на параграф 1, договаряща страна, която към 15 април 1994 г. е прилагала и прилага система за възмездно възнаграждение на изпълнителите на отдадени под наем копия на изпълненията на последните, записани под формата на фонограми, като също така разполага със средства, позволяващи на страните да поддържат системата за възмездно отдаване под наем на фонограми, като това не нарушава изключителните права на възпроизвеждане, които изпълнителите притежават.Член 10Право на предоставяне на записани изпълненияИзпълнителите притежават изключителни права за предоставяне на разрешение във връзка с предоставянето на записи на изпълнения под формата на фонограми чрез жични или безжични средства по начин, позволяващ на широката аудитория достъп до тях в индивидуално избрано от нея време.ГЛАВА IIIПРАВА НА ПРОДУЦЕНТИТЕ НА ФОНОГРАМИЧлен 11Право на възпроизвежданеПродуцентите на фонограми притежават изключителни права за предоставяне на разрешение за пряко или непряко възпроизвеждане на техните фонограми във всякаква форма или по всякакъв начин.Член 12Право на разпространение1. Продуцентите на фонограми притежават изключителни права за предоставяне на разрешение за представяне на оригинали и копия на фонограми пред обществена аудитория чрез продажба или прехвърляне на собствеността.2. Разпоредбите по реда на този договор не ограничават свободата на договарящите се страни да определят условията, в случай че такива съществуват, при които изтича давността на правата по реда на параграф 1 след първоначалната продажба или прехвърляне на правата на собственост върху оригинала или копията на записи на изпълнения, осъществени с разрешението на продуцента на фонограмата.Член 13Право на отдаване под наем1. Продуцентите на фонограми притежават изключителни права за предоставяне на разрешение за отдаване под наем на обществена аудитория на оригинали или на копия от техните фонограми, дори след разпространение от тях или вследствие на разрешение за разпространение, предоставено от страна на продуцентите на фонограми.2. Независимо от разпоредбите по реда на параграф 1 на 15 април 1994 г. договарящата се страна е прилагала и прилага система за възмездно възнаграждение на изпълнителите на отдадени под наем копия на изпълненията на последните, записани под формата на фонограми, като също така разполага със средства, позволяващи на страните да поддържат системата за възмездно отдаване под наем на фонограми, като това не нарушава изключителните права на възпроизводство, които продуцентите на фонограми притежават.Член 14Право на предоставяне на фонограмиПродуцентите на фонограми притежават изключителни права за предоставяне на разрешение във връзка с предоставянето на записи на изпълнения под формата на фонограми чрез жични или безжични средства по начин, позволяващ на широката аудитория достъп до тях в индивидуално избрано от нея време.ГЛАВА IVОБЩИ РАЗПОРЕДБИЧлен 15Право на възнаграждение за разпространение в ефир и представяне пред обществена аудитория1. Изпълнителите и продуцентите на фонограми притежават право на еднократно възнаграждение за пряко или непряко ползване на фонограми, публикувани с цел разпространение в ефир, въз основа на търговски принципи или за целите на представяне пред обществена аудитория.2. Националните законодателства на договарящите се страни следва да съдържат разпоредби във връзка с еднократното възнаграждение, платимо от потребителя на изпълнителя или на продуцента на фонограма, или съвместно на изпълнителя и на продуцента на фонограма.


text: В случай че отношенията между изпълнителя и продуцента на фонограми не подлежат на уреждане по реда на договор или споразумение, договарящите се страни имат право да приемат законодателен акт, уреждащ плащането и разпределението на сумата на еднократното възнаграждение между изпълнителя и продуцента на фонограми.3. В нарочно уведомление до Генералния директор на Световната организация за интелектуални права всяка от договарящите се страни има право да декларира, че ще прилага разпоредбите по реда на параграф 1 единствено по отношение на конкретни случаи на ползване, че ще бъдат наложени други ограничения или че разпоредбите няма да бъдат прилагани.4. За целите на този член предоставените на обществена аудитория фонограми посредством жична или безжична технология по начин, позволяващ достъп до такива фонограми във време и на място по избор на отделните членове на обществената аудитория, се счита за ползване с търговски цели.Член 16Ограничения и изключения1. В рамките на своите национални законодателства договарящите се страни имат право да предвидят същите ограничения и изключения по отношение на защитата на изпълнителите и продуцентите на програми, предвидени по отношение на защитата на авторското право и художествените произведения.2. Договарящите се страни имат право да приемат за валидни и да прилагат ограниченията и изключенията по реда на този договор единствено по отношение на специфични случаи, които не нарушават обичайното ползване на изпълнението или фонограмата, и не накърняват законните интереси на изпълнителя или на продуцента на фонограмата.Член 17Срок на защита1. Срокът на защита, който изпълнителите ползват по реда на този договор, е не по-кратък от 50 години, считано от последния ден на годината, в която е направен запис на представлението под формата на фонограма.2. Срокът на защита по реда на този договор на продуцентите на фонограми е не по-кратък от 50 години, считано от последния ден на годината, в която е публикувана фонограмата, или в случай че такава публикация не е осъществена — 50 години, считано от датата на създаване на фонограмата.Член 18Задължения във връзка с технологични меркиДоговарящите се страни са задължени да осигурят надлежна правна защита и средства за удовлетворяване на искове по съдебен ред в случай на нарушаване на технологични мерки, ползвани от изпълнителите или от продуцентите на фонограми във връзка с упражняването на съответните им права по реда на този договор, както и да ограничат действия по отношение на такива изпълнения или фонограми, за които изпълнителите и продуцентите не са предоставили разрешение, или такива, които не са разрешени по закон.Член 19Задължения във връзка с правата на управление на информация1. Договарящите се страни осигуряват адекватна и ефективна правна защита срещу лица, за които съзнателно — или по отношение на гражданско-правните средства за защита, лица, за които съществуват основания да се счита, че съзнателно — с действията си насърчават, подпомагат осъществяването или прикриват нарушения на права по реда на този договор, а именно:i) премахване или промяна на електронните средства за управление на информацията без надлежни правомощия за това;ii) разпространяват, осъществяват внос, разпространяват в ефир, представят пред обществена аудитория без надлежни правомощия за това изпълнения, копия на изпълнения на запис или фонограми, съзнавайки, че това е свързано с неоправомощено премахване или промяна


text: на права на управление на информация.2. Съгласно този член "права на управление на информация" означава информация, която идентифицира изпълнение или изпълнител, продуцент на фонограма, фонограма, собственика на правата върху изпълнението или фонограмата, информация за реда и условията на ползване на изпълнението или фонограмата, както и цифри и кодове, които представляват такава информация, в случаите в които такава информация е качена върху копие на запис на изпълнение или фонограма, или изглежда свързана с представянето пред обществена аудитория, или предоставянето на запис на изпълнение или фонограма на обществена аудитория.Член 20ФормалностиПолзването и упражняването на правата по реда на този договор не е предмет на формални изисквания.Член 21ИзключенияВ изпълнение на предвиденото по реда на член 15, параграф 3 този договор не предвижда изключения.Член 22Прилагане на договора във времето1. По отношение на правата на изпълнителите и продуцентите на фонограми съгласно този договор договарящите се страни прилагат разпоредбите на член 18 на Конвенцията от Берн въз основа на принципа mutatis mutandis.2. Независимо от разпоредбите по реда на параграф 1, договарящите се страни имат право да ограничат приложението на член 5 на този договор до изпълнения, датиращи от периоди след влизането в сила на договора по отношение на такива страни.Член 23Разпоредби във връзка с прилагането на правата1. Договарящите се страни се задължават да приемат мерки, гарантиращи прилагането на закон в съответствие със своите правни системи.2. Договарящите се страни гарантират прилагането на законовите процедури с оглед осигуряване на ефективни действия срещу нарушаване на правата по реда на този договор, включително предприемането на бързи действия по съдебен път с оглед предотвратяването на такива нарушения, както и такива с превантивно действие.ГЛАВА VАДМИНИСТРАТИВНИ И ЗАКЛЮЧИТЕЛНИ РАЗПОРЕДБИЧлен 24Събрание1. а) Договарящите се страни имат Събрание.б) Всяка от договарящите се страни се представлява от един делегат, чиято дейност може да се подпомага от други делегати на ротационен принцип, както и съветници и експерти.в) Разходите за всяка делегация се заплащат от договарящата се държава, назначила делегацията. Събранието има право да отправи до Световната организация за интелектуална собственост молба за предоставяне на финансова помощ с оглед улесняване участието на делегациите на договарящите се страни, считани за развиващи се, съгласно установените практики на Генералната асамблея на Обединените нации или на страни, намиращи се в преход към пазарна икономика.2. а) Събранието решава въпроси, свързани с поддържането в сила и развитието на този договор, както и приложението и изпълнението на договора.б) Събранието изпълнява функцията, възложена му по реда на член 26, параграф 2 по отношение на допускането на някои междуправителствени организации като страни по договора.в) Събранието взима решения за свикването на дипломатически конференции или за промяна на този договор и предоставя необходимите указания за подготовка на такава дипломатическа конференция на генералния директор на Световната организация за интелектуална собственост.3. а) Всяка договаряща се страна има право на един глас и гласува от свое име.б) Всяка договаряща се страна — междуправителствена организация, има право на един глас, заместващ гласа на държавите-членки в нея, като броят на гласовете на такава междуправителствена организация е равен на броя на държавите-членки в нея, които са страни по този договор. Междуправителствените организации нямат право на глас,


text: в случай че държава-членка на организацията упражни правото си на глас или обратно.4. Събранието заседава на редовна сесия веднъж на две години, след като бъде свикано от генералния директор на Световната организация за интелектуална собственост.5. Събранието разработва и приема собствени процедурни правила за дейността, включително такива във връзка със свикването на извънредни заседания, изискванията във връзка с кворума, както и при спазване на разпоредбите на договора — изискванията за мнозинство при взимане на отделни видове решения.Член 25Международно седалищеАдминистративните задачи във връзка с този договор се изпълняват от Световната организация за интелектуална собственост.Член 26Критерии за присъединяване към договора1. Към договора има право да се присъедини всяка държава — членка на Световната организация за интелектуална собственост.2. Събранието има право да гласува решение за приемането като страна по този договор на междуправителствена организация, която декларира, че притежава необходимите компетенции, както и че дейността ѝ в областта на въпроси, представляващи предмет на този договор, почива върху законодателствата на съответните държави — членки на такава организация, както и че тя има право да стане страна по договора съгласно своите вътрешни процедурни правила.3. Европейската общност има право да стане страна по договора, след като направи заявление във връзка с приемането на нейните условия в рамките на Дипломатическата конференция.Член 27Права и задължения по реда на договораОсвен в случай че в този договор изрично не е предвидено друго, всяка от договарящите се страни има право да упражнява своите права и изпълнява своите задължения по реда на този договор.Член 28Подписване на договораТози договор може да бъде подписван, считано от 31 декември 1997 г., от държавите — членки на Световната организация за интелектуална собственост и от Европейската общност.Член 29Влизане в сила на договораДоговорът влиза в сила, след като в канцеларията на генералния директор на Световната организация за интелектуална собственост бъдат депозирани тридесет договора за ратификация на този договор.Член 30Дата на влизане на договора в сила по отношение на присъединили се към него страниТози договор обвързва:i) тридесетте държави, упоменати в член 29, считано от датата на влизане в сила на договора;ii) всяка друга държава, депозирала договор за ратификация на договора в канцеларията на генералния директор на Световната организация за интелектуална собственост три месеца след датата на депозиране на договора за ратификация;iii) Европейската общност, три месеца след датата на депозиране на договор за ратификация или присъединяване, в случай че това бъде направено след влизането на договора в сила съгласно член 29, или три месеца след влизането в сила на договора, в случай че договорът за ратификация е депозиран преди влизането в сила на този договор;iv) всяка друга междуправителствена организация, допусната до членство като страна по договора, три месеца след депозирането на съответния договор за присъединяване.Член 31Отмяна на договора от страна по негоДоговорът може да бъде отменен от страна по него чрез изпращането на писмено уведомление за това до генералния директор на Световната организация за интелектуална собственост. Такава отмяна влиза в сила, считано от датата на получаване на уведомлението от страна на генералния директор.Член 32Език на договора1. Този договор се подписа в един оригинал, съответно на английски, арабски, китайски, френски, руски и испански


text: език с равностойна автентичност.2. По молба на заинтересованата страна и след консултации със заинтересованите страни генералният директор на Световната организация за интелектуална собственост има право да подготви официален текст на друг език, освен езиците, изброени в параграф 1. За целите на този параграф "заинтересована страна" означава държава — членка на Световната организация за интелектуална собственост, за чийто официален език или един от чиито официални езици се касае, както и Европейската общност и други неправителствени организации, които имат право да станат страни по договора, в случай че се касае за официален език на такава организация.Член 33ДепозиранеТози договор се депозира в канцеларията на генералния директор на Световната организация за интелектуална собственост.--------------------------------------------------Съгласувани заявленияВъв връзка с член 1, параграф 2Член 1, параграф 2 разяснява връзката между правата върху фонограмите съгласно този договор и авторското право върху произведенията, които те въплъщават. В случай на необходимост от получаване на разрешение както от автора на произведение, записано под формата на фонограма, и от изпълнителя или продуцента, притежаващи правата върху фонограмата, необходимостта от получаване на разрешение от автора на произведението не отпада, поради това че е необходимо разрешение от страна на изпълнителя или на продуцента, или обратно.Разпоредбите на член 1, параграф 2 също така не означават, че договарящата се страна няма право да предостави на изпълнител или продуцент на фонограми изключителни права извън обхвата на тези, които се предоставят съгласно този договор.Във връзка с член 2, буква б)Определението на фонограма по член 2, буква б) не предполага, че правата върху фонограмите по някакъв начин могат да бъдат засегнати в случай на ползването им за кинематографични или аудиовизуални цели.Във връзка с член 2, буква д), членове 8, 9, 12 и 13По начина, по който се употребяват в този текст, изразите "копия" и "копия и оригинали" по отношение на правото на разпространение и правото на отдаване под наем се отнасят единствено до записи на копия, които могат да бъдат пуснати в обращение в предметна форма.Във връзка с член 3, параграф 2За целите на прилагане на разпоредбата на член 3, параграф 2 запис означава изработването на звуков носител майка.Във връзка с член 3Споменаването във връзка с Римската конвенция в член 5, буква а) и член 16, буква а), iv) на "гражданин на друга договаряща се страна" по отношение на междуправителствени организации, които са договарящи се страни по този договор, означава гражданин на държава — членка на междуправителствената организация.Във връзка с членове 7, 11 и 16Правото на възпроизвеждане съгласно членове 7 и 11, както и позволените изключения по реда на член 16 са изцяло в сила по отношение на цифрова среда, особено на използването на изпълнения и фонограми в цифрова форма. В допълнение съхранението на защитени изпълнения или фонограми в цифров формат или върху електронен носител съставлява възпроизвеждане в рамките на определението по реда на закон.Във връзка с член 15Разпоредбата на член 15 не предоставя изчерпателно решение по въпроса за нивата на правата за разпространение и разпространение пред обществена аудитория, от които изпълнителите и продуцентите на фонограми би следвало да се ползват в ерата на цифровите технологии. Делегациите не успяха да постигнат


text: консенсус по различните предложения за отделните аспекти на изключителните права, които следва да се предоставят в някои случаи, или правата, които се предоставят без възможност за предявяване на допълнителни условия, поради което на въпроса не бе намерено окончателно решение, като работата в тази посока ще продължи в бъдеще.Във връзка с член 15Разпоредбата на член 15 не съставлява основание за отказ за предоставяне на правата по реда на настоящия договор на изпълнители на фолклор или продуценти на фонограми на фолклорни изпълнения, в случай че такива фонограми са издадени за търговски цели.Във връзка с член 16Съгласуваното разяснение във връзка с член 10 (ограничения и изключения) на Международния договор за авторското право на СОИС се прилага въз основа на принципа mutatis mutandis и по отношение на член 16 (ограничения и изключения) на Международния договор за изпълнителски изяви и фонограми на СОИС.Във връзка с член 19Съгласуваното разяснение във връзка с член 12 (липса на задължения във връзка с правата на управление на информация) на Международния договор за авторското право на СОИС се прилага въз основа на принципа mutatis mutandis и по отношение на член 19 (задължения във връзка с правата на управление на информация) на Международния договор за изпълнителски изяви и фонограми на СОИС.--------------------------------------------------


text:
 Важна правна забележка
 |
 22000D1214(02)
 Официален вестник n° L 315 , 14/12/2000 стр. 0007 - 0008 специално чешко издание глава 11 том 05 стр. 89 - 90 специално испанско издание глава 11 том 05 стр. 89 - 90 специално унгарско издание глава 11 том 05 стр. 89 - 90 специално литвийско издание глава 11 том 05 стр. 89 - 90 LV.ES глава 11 том 05 стр. 89 - 90 MT.ES глава 11 том 05 стр. 89 - 90 PL.ES глава 11 том 05 стр. 89 - 90 SK.ES глава 11 том 05 стр. 89 - 90 специално словенско издание глава 11 том 05 стр. 89 - 90
 Решение на Съвместния комитет на ЕИПNo 72/2000от 2 октомври 2000 годиназа изменение на приложение I (Технически правила, стандарти, изпитвания и сертифициране) към Споразумението за ЕИПСЪВМЕСТНИЯТ КОМИТЕТ НА ЕИП,като взе предвид Споразумението за Европейското икономическо пространство, изменено с Протокол за адаптиране на Споразумението за Европейското икономическо пространство, оттук нататък наричано "Споразумението", и по-специално член 98 от него,като има предвид, че:(1) Приложение II към Споразумението бе изменено с Решение No 50/2000 на Съвместния комитет на ЕИП от 28 юни 2000 г. [1].(2) Директива 1999/96/ЕО на Европейския парламент и на Съвета от 13 декември 1999 г. за сближаването на законодателствата на държавите-членки относно мерките, които следва да се предприемат срещу емисиите на газове и механични замърсители, изпускани от използваните за задвижването на превозни средства двигатели, както и срещу емисиите на замърсяващи газове от двигатели с принудително запалване с природен газ или с втечнен нефтен газ, предназначени за задвижване на превозни средства, и изменяща и допълваща Директива 88/77/ЕИО на Съвет [2], се включва в Споразумението.(3) Директива 1999/98/ЕО на Комисията от 15 декември 1999 г. за привеждане в съответствие с техническия прогрес на Директива 96/79/ЕО на Европейския парламент и на Съвета относно защитата на пътуващите в моторни превозни средства в случай на челен удар [3], се включва в Споразумението,РЕШИ:Член 1В точка 44 (Директива 88/77/ЕИО на Съвета, от глава I на приложение II към споразумението се добавя следният параграф:- "— 398 L 0096: Директива 1999/96/ЕО на Европейския парламент и на Съвета от 13 декември 1999 г. (ОВ L 44, 16.2.2000 г., стр. 1)."Член 2Към точка 45х (Директива 96/79/ЕО) на Европейския парламент и на Съвета) от глава I на приложение II към споразумението се добавя следният текст:", изменено с:- 399 L 0098: Директива 1999/98/ЕО на Комисията от 15 декември 1999 г. (ОВ L 9, 13.1.2000 г., стр. 14)."Член 3Текстовете на Директива 1999/96/ЕО и на Директива 1999/98/ЕО на исландски и норвежки език, които се публикуват в притурката за ЕИП към Официалния вестник на Европейските общности, са автентични.Член 4Настоящото споразумение влиза в сила на 3 октомври 2000 г., при условие че всички нотификации до Съвместния комитет на ЕИП [****] съгласно член 103, параграф 1 от Споразумението са направени.Член 5Настоящото решение се публикува в раздела за ЕИП и в притурката за ЕИП към Официален вестник на Европейските общности.Съставено в Брюксел на 2 октомври 2000 година.За Съвместния комитет на ЕИППредседателG. S. Gunnarsson[1] ОВ L 237, 21.9.2000 г., стр. 62.[2] ОВ L 44, 16.02.2000


text:
 26.10.2012
 BG
 Официален вестник на Европейския съюз
 C 326/1
 ПРОТОКОЛ (No 26)
 ОТНОСНО УСЛУГИТЕ ОТ ОБЩ ИНТЕРЕС
 ВИСОКОДОГОВАРЯЩИТЕ СТРАНИ,
 ВОДЕНИ ОТ ЖЕЛАНИЕТО да подчертаят значимостта на услугите от общ интерес,
 СЕ СПОРАЗУМЯХА по следните тълкувателни разпоредби, които са приложени към Договора за Европейския съюз и към Договора за функционирането на Европейския съюз:
 Член 1
 Споделените ценности на Съюза по отношение на услугите от общ икономически интерес по смисъла на член 14 от Договора за функционирането на Европейския съюз включват по-конкретно:
 —
 основната роля и голямата дискреционна власт на националните, регионалните и местните органи за предоставяне, възлагане и организиране на услугите от общ икономически интерес, така че да се доближават максимално до потребностите на ползвателите;
 —
 разнообразието на услуги от общ икономически интерес и разликите в потребностите и предпочитанията на ползвателите, които могат да произтичат от различни географски, социални и културни условия;
 —
 високо ниво по отношение на качество, безопасност и достъпност, равно третиране и насърчаване на универсалния достъп и на правата на ползвателите.
 Член 2
 Разпоредбите на Договорите по никакъв начин не засягат компетентността на държавите-членки да предоставят, възлагат и организират нестопански услуги от общ интерес.


text:
L 87/110 BG Официален вестник на Европейския съюз 28.3.2019 г.
 ПРЕВОД
 Съвместно писмо от Европейските общности и техните държави членки, от една страна, и Нова Зеландия, от
 друга страна, съгласно параграф 5 от Процедурите за прилагане на член XXI от Общото споразумение по
 търговията с услуги (ГАТС) (S/L/80 от 29 октомври 1999 г.)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха своето
 намерение да изменят или оттеглят конкретните си задължения, включени в списъка, приложен към съобщенията, съгласно
 член V, алинея 5 от ГАТС и в съответствие с условията на член XXI, алинея 1, буква б) от ГАТС.
 След подаването на всяко от съобщенията Нова Зеландия представи съответно две заявления за изразяване на интерес в
 съответствие с член XXI, алинея 2, буква а) от ГАТС (S/L/167 относно S/SECRET/8 и S/L/222 относно S/SECRET/9). ЕО и
 Нова Зеландия започнаха преговори в съответствие с член XXI, алинея 2, буква а) от ГАТС относно S/SECRET/8 и
 S/SECRET/9.
 По отношение на процедурата, открита с нотификацията, съдържаща се в документ S/SECRET/8, първоначалният период на
 преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април 2005 г., до
 27 февруари 2006 г., до 1 юни 2006 г., до 1 юли и до 17 юли 2006 г.). По време на тези преговори ЕО и Нова Зеландия
 се споразумяха относно компенсаторните поправки, свързани с измененията и оттеглянията, съдържащи се в документ
 S/SECRET/8.
 По отношение на процедурата, открита с нотификацията, съдържаща се в документ S/SECRET/9, до края на периода,
 предвиден за преговори, не бе постигнато споразумение между ЕО и Нова Зеландия и нито една от засегнатите страни
 членки не отнесе въпроса до арбитраж в рамките на предвидения срок в съответствие с параграф 7 от S/L/80. Съгласно
 член XXI, алинея 3, буква б) от ГАТС и под условие да бъдат завършени процедурите, посочени в параграфи 20—22 от
 S/L/80, ЕО ще бъдат свободни да прилагат измененията и оттеглянията, предложени в документ S/SECRET/9.
 Докладът за резултатите от тези преговори е приложен към настоящото писмо и включва: 1) предложените изменения в
 нотификациите, посочени по-горе, 2) договорените компенсаторни поправки, свързани с измененията и оттеглянията,
 нотифицирани в S/SECRET/8, и 3) проекта на консолидирания списък на конкретните задължения, който е резултат от
 сливането на съществуващите списъци на задълженията на ЕО и на техните държави членки, както и от включването в него
 на измененията или оттеглянията на задължения, нотифицирани от ЕО с документи S/SECRET/8 и S/SECRET/9, и
 компенсаторните поправки, договорени между ЕО и Нова Зеландия.
 Настоящото писмо и приложения I


text:
и II към прикрепения към него доклад представляват споразумението между ЕО и Нова
 Зеландия по отношение на S/SECRET/8 за целите на член XXI, алинея 2, буква а) от ГАТС (1). Споразумението не следва да
 се тълкува по начин, който би довел до промяната на списъците на изключенията от член II за ЕО и техните държави
 членки. Споразумението не следва да се тълкува по начин, който би засегнал правата и задълженията на страните съгласно
 член VIII от ГАТС.
 Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секретариата
 за разпространение проекта на консолидирания списък за сертифициране, при условие че всички засегнати страни членки
 са подписали споразумение или предвиденият в параграф 7 от S/L/80 период е изтекъл без да е бил поискан арбитраж.
 Резултатите от преговорите следва да влязат в сила след приключване на процедурите по сертифициране, на дата, посочена
 от ЕО, след приключване на вътрешните процедури на ЕО за одобрение, които ЕО се стремят да ускорят възможно най-
 много. Измененията и оттеглянията, предложени в документите S/SECRET/8 и S/SECRET/9, не влизат в сила преди
 влизането в сила на всички компенсаторни поправки, посочени в приложение II.
 (1) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- 28.3.2019 г. BG Официален вестник на Европейския съюз L 87/111
 Доклад за резултатите от преговорите, проведени в съответствие с член ХХI, алинея 2, буква а) от Общото
 споразумение по търговията с услуги (ГАТС)
 относно
 предложените изменения в списъците на поетите по ГАТС задължения от Европейските общности и от
 техните държави членки (наричани по-долу „ЕО“), за да се вземе предвид присъединяването на Чешката
 република, Република Естония, Република Кипър, Република Латвия, Република Литва, Република Унгария,
 Република Малта, Република Австрия, Република Полша, Република Словения, Словашката република,
 Република Финландия и Кралство Швеция към Европейските общности
 Съгласно параграф 5 от Процедурите за прилагане на член XXI от ГАТС (S/L/80 от 29 октомври 1999 г.) Европейската
 комисия представя следния доклад:
 1. На 28 май 2004 г. и на 4 април 2005 г. ЕО подадоха две съобщения в съответствие с член V от ГАТС (разпространени
 като документ S/SECRET/8 от 11 юни 2004 г. и документ S/SECRET/9 от 12 април 2005 г.), с които нотифицираха
 своето намерение да изменят или оттеглят конкретните си задължения, включени в списъка, приложен към съоб
 щенията (наричани по-долу „предложените изменения“), съгласно член V, алинея 5 от ГАТС и в съответствие с
 условията на член XXI, алинея 1, буква б) от ГАТС. Предложените изменения се съдържат в приложение I.
 2. След представяне на нотификацията, съдържаща се в документ S/SECRET/8, и в съответствие с член ХХI, алинея 2, буква
 а) от ГАТС осемнадесет държави —членки на СТО (Аржентина, Австралия, Бразилия, Канада, Китай, Китайско Тайпе,
 Колумбия, Куба, Еквадор, Хонг Конг, Китай, Индия, Япония, Корея, Нова Зеландия, Филипините, Швейцария, Уругвай и
 Съединените щати), подадоха съответни заявления за изразяване на интерес.
 3. След представяне на нотификацията, съдържаща се в документ S/SECRET/9, и в


text:
съответствие с член ХХI, алинея 2, буква
 а) от ГАТС четиринадесет държави —членки на СТО (Аржентина, Австралия, Бразилия, Канада, Китай, Колумбия,
 Еквадор, Хонг Конг, Китай, Индия, Япония, Корея, Нова Зеландия, Уругвай и Съединените щати), подадоха съответни
 заявления за изразяване на интерес.
 4. Нова Зеландия подаде съответно две заявления за изразяване на интерес съгласно член XXI, алинея 2, буква а) от ГАТС
 (S/L/167 относно S/SECRET/8 и S/L/222 относно S/SECRET/9). ЕО и Нова Зеландия започнаха преговори в съответствие
 с член XXI, алинея 2, буква а) от ГАТС относно S/SECRET/8 и S/SECRET/9.
 5. По отношение на процедурата, открита с нотификацията, съдържаща се в документ S/SECRET/8, първоначалният
 период на преговорите, изтекъл на 26 октомври 2004 г., бе удължаван (по взаимно съгласие) пет пъти (до 26 април
 2005 г., до 27 февруари 2006 г., до 1 юни 2006 г., до 1 юли и до 17 юли 2006 г.).
 6. По време на тези преговори ЕО и Нова Зеландия се споразумяха относно компенсаторните поправки, свързани с
 измененията и оттеглянията, съдържащи се в документ S/SECRET/8. Приложения I и II към настоящия доклад,
 заедно със съвместното писмо, към което той е приложен, представляват споразумението между ЕО и Нова Зеландия
 по отношение на S/SECRET/8 за целите на член XXI, алинея 2, буква а) от ГАТС (2). Споразумението не следва да се
 тълкува по начин, който би довел до промяна на списъците на изключенията от член II за ЕО и техните държави
 членки. Споразумението не следва да се тълкува по начин, който би засегнал правата и задълженията на страните
 съгласно член VIII от ГАТС.
 7. По отношение на процедурата, открита с нотификацията, съдържаща се в документ S/SECRET/9, до края на периода,
 предвиден за преговори, не бе постигнато споразумение между ЕО и Нова Зеландия и нито една от засегнатите страни
 членки не отнесе въпроса до арбитраж в рамките на предвидения срок в съответствие с параграф 7 от S/L/80. Съгласно
 член XXI, алинея 3, буква б) от ГАТС и под условие да бъдат завършени процедурите, посочени в параграфи 20—22 от
 S/L/80, ЕО ще бъдат свободни да прилагат измененията и оттеглянията, предложени в документ S/SECRET/9.
 (2) Настоящото споразумение не следва да се тълкува по начин, който би засегнал резултата от отделните обсъждания в рамките на СТО
 относно класифицирането на телекомуникационните услуги (основните далекосъобщения и услугите с добавена стойност).
 ---pagebreak--- L 87/112 BG Официален вестник на Европейския съюз 28.3.2019 г.
 8. С оглед на гореизложеното предложените изменения и договорените компенсаторни поправки са включени в проекта на
 консолидиран списък на задълженията на ЕО по ГАТС, който е резултат от сливането на съществуващите списъци на
 задълженията на ЕО и на техните държави членки, както и от включването в него на измененията или оттеглянията на
 задължения, нотифицирани от ЕО с документи S/SECRET/8 и S/SECRET/9, и компенсаторните поправки, договорени
 между ЕО и Нова Зеландия.
 9. Съгласно процедурите, посочени в параграфи 20—22 от S/L/80, до 14 септември 2006 г. ЕО ще изпратят на секре
 тариата за разпространение проекта на консолидирания списък за сертифициране, при условие че всички засегнати
 страни членки са подписали споразумение или предвиденият в параграф 7 от


text:
S/L/80 период е изтекъл без да е бил
 поискан арбитраж. Резултатите от преговорите следва да влязат в сила след приключване на процедурите по сертифи
 циране, на дата, посочена от ЕО, след приключване на вътрешните процедури на ЕО за одобрение, които ЕО се стремят
 да ускорят възможно най-много. Измененията и оттеглянията, предложени в документите S/SECRET/8 и S/SECRET/9, не
 влизат в сила преди влизането в сила на всички компенсаторни поправки, посочени в приложение II.
 ---pagebreak--- 28.3.2019 г. BG Официален вестник на Европейския съюз L 87/113
 ПРИЛОЖЕНИЕ I
 A) Изменения, нотифицирани с документ S/SECRET/8
 Хоризонтални задължения
 • Текст относно достъпа до пазара (стр. 9): „Във всички държави членки услугите, считани за обществени услуги на
 държавно или местно равнище, могат да подлежат на публичен монопол или на изключителни права, предоставени
 на частни оператори“. Този текст не беше включен в списъка на конкретните задължения на Чешката република,
 Естония, Кипър, Латвия, Литва, Унгария, Малта, Австрия, Полша, Словения, Словакия, Финландия и Швеция. Това
 ограничение се прилага понастоящем към всички държави членки.
 • Ограничения на националното третиране по отношение на клонове, агенции и представителства при начин на доставка 3
 (стр. 9 и 10). Този текст не беше включен в списъка на конкретните задължения на Чешката република, Естония, Кипър,
 Латвия, Литва, Малта, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на дъщерните дружества при начин на доставка 3 (стр. 10). Този
 текст не беше включен в списъка с конкретните задължения на Чешката република, Естония, Кипър, Латвия, Литва,
 Унгария, Малта, Полша, Словения и Словакия. Това ограничение се прилага понастоящем към всички държави членки.
 • Ограничения на националното третиране по отношение на субсидиите при начин на доставка 3 (стр. 13). Списъкът с
 конкретните задължения на Чешката република, Естония, Кипър, Латвия, Литва, Малта, Австрия, Словения, Словакия,
 Финландия и Швеция включваше само част от ограниченията по отношение на субсидиите при начин на доставка 3,
 вписани в списъка на задълженията на ЕО и на техните държави членки. Тези ограничения вече се прилагат и по
 отношение на тези държави членки.
 • Ограничение на националното третиране по отношение на субсидиите при начин на доставка 4 (стр. 13). Списъкът на
 конкретните задължения на Чешката република, Естония, Кипър, Латвия, Унгария, Малта и Словакия не включваше
 ограничението на субсидиите при начин на доставка 4, вписано в списъка на задълженията на ЕО и на техните държави
 членки. Това ограничение вече се прилага и по отношение на тези държави членки.
 • Задължения, поети от Кипър по отношение на достъпа до пазара при начин на доставка 4. Тези задължения бяха
 оттеглени.
 • Текст относно достъпа до пазара при начин на доставка 4 — Вътрешнокорпоративни трансфери (ВКТ) (стр. 26).
 Списъкът на конкретните задължения на Чешката република, Латвия, Литва, Унгария, Полша и Словакия не
 включваше ограничението, съгласно което приемащият субект трябва действително да предоставя подобни услуги на
 територията на съответната държава — членка на Общността. Това ограничение вече се прилага и по отношение на тези
 държави членки.
 • Текст относно достъпа до пазара при начин на доставка 4 — Бизнес посетители (БП) —


text:
Търговци на услуги (стр. 30).
 Списъкът на конкретните задължения на Полша не включваше ограничението, съгласно което тези представители не са
 ангажирани с извършването на преки продажби за широката общественост. Това ограничение вече се прилага и по
 отношение на тази държава членка.
 • Текст относно достъпа до пазара при начин на доставка 4 — Бизнес посетители (БП) — Регистриране на търговско
 присъствие (стр. 30). Списъкът на конкретните задължения на Литва не включваше ограничението, съгласно което тези
 представители не са ангажирани с извършването на преки продажби за широката общественост или с предоставянето на
 услуги. Това ограничение вече се прилага и по отношение на тази държава членка.
 • Задължения, поети от Литва по отношение на достъпа до пазара при начин на доставка 4 — Бизнес посетители (БП)
 (стр. 32). Тези задължения бяха частично оттеглени.
 • Задължение, поето от Латвия по отношение на достъпа до пазара при начин на доставка 4 — Доставчици на услуги по
 договори (ДУД) (стр. 33). Списъкът на конкретните задължения на Латвия не включваше ограничението, съгласно което
 временното влизане и престой в съответната държава членка ще бъдат разрешени за срок от не повече от три месеца в
 рамките на всеки период от 12 месеца. Това ограничение вече се прилага и по отношение на тази държава членка.
 Задължения по сектори
 • Наемни/лизингови услуги без оператори — По отношение на самолети (стр. 95). Ограничението върху достъпа до пазара
 при начин на доставка 2 вече се прилага и по отношение на Естония, Литва, Унгария, Австрия, Словения, Финландия и
 Швеция, а ограничението върху достъпа до пазара при начин на доставка 3 вече се прилага и по отношение на Естония,
 Унгария и Австрия.
 ---pagebreak--- L 87/114 BG Официален вестник на Европейския съюз 28.3.2019 г.
 • Услуги, свързани с производството (стр. 109 и 110). Задълженията, включени в списъка на задълженията на Латвия,
 Литва и Австрия, бяха оттеглени.
 • Образователни услуги (стр. 156): ограничение до „само частно финансирани услуги“. Това ограничение не беше
 включено в списъка на задълженията на Естония, Латвия, Литва, Унгария, Австрия, Словения (невключено само по
 отношение на образователните услуги за възрастни) и Словакия. Това ограничение вече се прилага и по отношение на
 тези държави членки. В случая на Словения това разширено прилагане се отнася само до образователните услуги за
 възрастни.
 • Банкови и други финансови услуги (с изключение на застраховане) (стр. 193, 213 и 217). Ограниченията върху достъпа
 до пазара, в които се посочва, че „регистрирането на специализирано мениджърско дружество се изисква за изпълнение
 на дейностите по управлението на дялови тръстове и инвестиционни дружества“ и че „само фирми с адрес на управление
 в Общността могат да действат като депозитари на активите на инвестиционни фондове“ както при начин на доставка 1,
 така и при начин на доставка 3, не бяха включени в списъка на задълженията на Чешката република по отношение на
 начин на доставка 3, на Естония (невключени нито в начин на доставка 1, нито в начин на доставка 3), Латвия — по
 отношение на начин на доставка 3, Литва — по отношение на начин на доставка 1, Унгария — по отношение на начин
 на


text:
доставка 3 и Словакия — по отношение на начин на доставка 3. Тези ограничения вече се прилагат и по отношение
 на тези държави членки.
 • Космически транспорт. Задължението, включено в списъка на задълженията на Австрия, беше оттеглено.
 • Въздушен транспорт — Отдаване под наем на самолети с екипаж (стр. 246). Две ограничения върху достъпа до пазара
 (едно при начини на доставка 1 и 2 и друго — при начин на доставка 3) са въведени за Полша.
 • Въздушен транспорт — Продажби и маркетинг (стр. 247 и 248). Списъкът на конкретните задължения на Естония не
 включваше ограничението на националното третиране на разпространяването чрез използване на система за компютърни
 резервации (СКР) на услуги, свързани с въздушния транспорт, предоставяни от СКР на дружеството майка.
 • Въздушен транспорт — Система за компютърни резервации (стр. 248). Списъкът на конкретните задължения на Унгария
 не включваше ограничението на националното третиране на задълженията на дружеството майка или други участващи
 превозвачи по отношение на СКР, контролирана от въздушни превозвачи от една или повече страни извън Общността.
 • Помощни услуги за всички видове транспорт — Услуги по товарообработване (стр. 259). Ограничение върху достъпа до
 пазара при начин на доставка 3 беше въведено за Естония, Латвия и Литва.
 Б) Изменения, нотифицирани с документ S/SECRET/9
 Хоризонтални задължения
 • Задължения на Кипър и Малта при начин на доставка 4 във връзка с националното третиране (стр. 25, 29 и 32 от
 S/SECRET/8). Тези задължения бяха оттеглени.
 Задължения по сектори
 • Компютърни и свързани с тях услуги: а) Консултантски услуги, свързани с инсталирането на хардуер (CPC 841) (стр. 82), б)
 Услуги по внедряване на програмно осигуряване (CPC 842) (стр. 83), в) Услуги по обработка на данни (CPC 843) (стр. 85),
 г) Услуги, свързани с бази данни (CPC 844) (стр. 86). Задълженията на Кипър при начин на доставка 4 (ВКТ, БП и ДУД) във
 връзка с националното третиране бяха оттеглени.
 • Научно-изследователски и развойни услуги — б) НИР услуги по обществените и хуманитарните науки (CPC 852)
 (стр. 89 и 90). Задълженията на Кипър при начин на доставка 4 (ВКТ, БП и ДУД) във връзка с националното
 третиране бяха оттеглени.
 • Застрахователни и свързани с тях услуги — Пряко застраховане (включително съзастраховане): а) животозастраховане и
 б) различно от животозастраховане (стр. 211 и 212). Задълженията на Кипър при начин на доставка 4 (ВКТ, БП и ДУД)
 във връзка с националното третиране бяха оттеглени.
 ---pagebreak--- 28.3.2019 г. BG Официален вестник на Европейския съюз L 87/115
 • Банкови и други финансови услуги (без застраховане) — (x) д) прехвърляеми ценни книжа (стр. 223). Задълженията на
 Кипър при начин на доставка 4 (ВКТ, БП и ДУД) във връзка с националното третиране бяха оттеглени.
 • Хотелиерство, ресторантьорство и обществено хранене (CPC 641, 642 и 643) (стр. 232). Задълженията на Малта при
 начин на доставка 4 (ВКТ, БП и ДУД) във връзка с националното третиране бяха оттеглени.
 • Туристически агенции и туроператорски услуги (CPC 7471) (стр. 233 и 234). Задълженията на Малта при начин на
 доставка 4 (ВКТ, БП и ДУД) във връзка с националното третиране бяха оттеглени.
 • Морски транспортни услуги — с


text:
изключение на каботажен транспорт — а) Пътнически транспорт (CPC 7211); б)
 Товарен транспорт (CPC 7212) (стр.242). Задълженията на Малта при начин на доставка 4 (ВКТ, БП и ДУД) във връзка с
 националното третиране бяха оттеглени.
 ---pagebreak--- L 87/116 BG Официален вестник на Европейския съюз 28.3.2019 г.
 ПРИЛОЖЕНИЕ II
 ОБЕЗЩЕТЕНИЕ ОТ СТРАНА НА ЕО
 • Хоризонтално ограничение на обществените услуги при начин на доставка 3
 — Бележка под линия относно обхвата, показваща, че това ограничение не се отнася до телекомуникациите, до
 компютърните услуги и до услугите, свързани с тях.
 • Хоризонтални ограничения на инвестициите при начин на доставка 3
 — Премахване на ограничението по отношение на националното третиране за AT при начин на доставка 3 за клоновете
 на чуждестранни акционерни дружества (Aktiengesellschaften) и дружества с ограничена отговорност (Gesellschaften
 mit beschränkter Haftung).
 • Начин на доставка 4 за вътрешнокорпоративни трансфери и бизнес посетители
 — Задължения, поети от CY и MT по отношение на достъпа до пазара и националното третиране при поети от тези
 държави хоризонтални задължения и задължения по сектори при начин на доставка 3.
 • Професионални услуги — Инженерни услуги (CPC 8672)
 — Задължения, поети от CY и MT по отношение на достъпа до пазара и националното третиране при начин на
 доставка 2
 — Задължения, поети от CY, CZ, MT и SK по отношение на достъпа до пазара при начин на доставка 3
 — Задължения, поети от CY и MT по отношение на националното третиране при начин на доставка 3
 — Премахване на ограниченията върху достъпа до пазара за PT при начин на доставка 3
 • Професионални услуги — Интегрирани инженерни услуги (CPC 8673):
 — Премахване на теста за икономическа потребност (ENT), прилаган по отношение на начин на доставка 4/ДУД от UK
 — Задължения, поети от SK по отношение на достъпа до пазара и националното третиране при начин на доставка 3
 • Професионални услуги — Градоустройствени и ландшафтни архитектурни услуги (CPC 8674):
 — Задължения, поети от CY, CZ, MT, PL, SI и SK по отношение на достъпа до пазара и националното третиране при
 начин на доставка 3.
 — Задължения, поети от HU по отношение на достъпа до пазара и националното третиране при ландшафтните
 архитектурни услуги при начин на доставка 2.
 • Компютърни и свързани с тях услуги -
 — Добавяне на обяснителна бележка под линия.
 — Задължения, поети от HU по отношение на достъпа до пазара и националното третиране съгласно начини на
 доставка 1, 2 и 3 за CPC 845 и 849
 — По-добри условия за ДУД/начин на доставка 4 от SE за компютърни и свързани с тях услуги при хоризонталните и
 новопоетите задължения на SE за ДУД/начин на доставка 4 за CPC 845 и 849.
 • Рекламни услуги (CPC 871):
 — Задължения, поети от CY, MT и PL по отношение на достъпа до пазара и националното третиране при начин на
 доставка 1
 ---pagebreak--- 28.3.2019 г. BG Официален вестник на Европейския съюз L 87/117
 • Телекомуникационни услуги
 — Нови и подобрени задължения, поети от ЕО като цяло, предлагани в тяхното преразгледано предложение в рамките
 на Програмата за развитие от Доха.
 —


text:
Пояснение от FI, че нейните три хоризонтални ограничения при начин на доставка 3 — на юридическите лица по
 отношение на достъпа до пазара; на дъщерните дружества, клоновете, агенциите и представителствата по отношение
 на националното третиране; и на инвестициите по отношение на достъпа до пазара не се отнасят до сектора на
 телекомуникационните услуги.
 — Пояснителна бележка под линия, в която се посочва, че подсектори 2.C.h) до 2.C.m) от Секторния класификационен
 списък на услуги, съдържащ се в MTN,GNS/W/120 (услуги с добавена стойност), и подсектори 2.C.a) до 2.C.g) от
 този списък са включени тук. Подсектор 2.С.o от този списък също е включен тук, доколкото той попада в рамките
 на тази дефиниция. За целите на този списък на задълженията подсектор 2.C.n) от Секторния класификационен
 списък на услуги (онлайн обработка на информация и/или данни) е отразен в този списък на задълженията като 1.B
 (компютърни и свързани с тях услуги).
 • Финансови услуги (застраховане):
 — Отстраняване на част от ограниченията върху достъпа до пазара за SK при начин на доставка 3.
 • Финансови услуги (банкови услуги)
 — Промяна в изискването за гражданство при начин на доставка 3 („Поне един от основателите, членовете на съвета на
 директорите, надзорния съвет и изпълнителният директор трябва да са постоянно пребиваващи в Европейската
 общност...“ вместо „Поне половината от основателите, членовете на съвета на директорите, надзорния съвет и
 делегатите, изпълнителният директор, пълномощникът и лицето, оправомощено да подписва от името на кредитната
 институция, трябва да са постоянно пребиваващи в Европейската общност...“).
 • Хотелиерство, ресторантьорство и кетъринг
 — Нов (по-малко ограничителен) текст за теста за икономическа потребност (ENT) на ИТ при начин на доставка 3 за
 барове, кафенета и ресторанти, включително задължение за недискриминационното му естество.
 • Туристически агенции и туроператорски услуги
 — Премахване на теста за икономическа потребност (ENT), прилаган по отношение на начин на доставка 3 от CZ.
 • Фризьорски услуги
 — Задължения, поети от CZ, FI, HU и SK по отношение на достъпа до пазара и националното третиране при начини на
 доставка 2 и 3.
 Използваните съкращения се използват за обозначаване на следните държави членки:
 AT Австрия
 BE Белгия
 CY Кипър
 CZ Чешка република
 DE Германия
 ---pagebreak--- L 87/118 BG Официален вестник на Европейския съюз 28.3.2019 г.
 DK Дания
 EE Естония
 EL Гърция
 ES Испания
 FI Финландия
 FR Франция
 HU Унгария
 IE Ирландия
 IT Италия
 LT Литва
 LU Люксембург
 LV Латвия
 MT Малта
 NL Нидерландия
 PL Полша
 PT Португалия
 SE Швеция
 SI Словения
 SK Словашка република
 UK Обединеното кралство


text:
 31.10.2013
 BG
 Официален вестник на Европейския съюз
 L 291/32
 РЕШЕНИЕ НА СЪВМЕСТНИЯ КОМИТЕТ НА ЕИП
 No 75/2013
 от 3 май 2013 година
 за изменение на приложение II (Технически наредби, стандарти, изпитвания и сертифициране) към Споразумението за ЕИП
 СЪВМЕСТНИЯТ КОМИТЕТ НА ЕИП,
 като взе предвид Споразумението за Европейското икономическо пространство („Споразумението за ЕИП“), и по-специално член 98 от него,
 като има предвид, че:
 (1)
 Регламент (ЕС) No 995/2010 на Европейския парламент и на Съвета от 20 октомври 2010 г. за определяне на задълженията на операторите, които пускат на пазара дървен материал и изделия от дървен материал (1) следва да бъде включен в Споразумението за ЕИП.
 (2)
 Делегиран регламент (ЕС) No 363/2012 на Комисията от 23 февруари 2012 г. относно процедурните правила за признаването и оттеглянето на признаване на мониторингови организации, както е предвидено в Регламент (ЕС) No 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал (2) следва да бъде включен в Споразумението за ЕИП.
 (3)
 Регламент за изпълнение (ЕС) No 607/2012 на Комисията от 6 юли 2012 г. за подробните правила относно системата за надлежна проверка, както и честотата и характера на проверките на организациите за мониторинг съгласно Регламент (ЕС) No 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал (3) следва да бъде включен в Споразумението за ЕИП.
 (4)
 Ето защо приложение II към Споразумението за ЕИП следва да бъде съответно изменено,
 ПРИЕ НАСТОЯЩОТО РЕШЕНИЕ:
 Член 1
 След точка 9би (Регламент (ЕО) No 308/2008 на Комисията) от глава XVII от приложение II към Споразумението за ЕИП се вмъква следното:
 „9в.
 32010 R 0995: Регламент (ЕС) No 995/2010 на Европейския парламент и на Съвета от 20 октомври 2010 г. за определяне на задълженията на операторите, които пускат на пазара дървен материал и изделия от дървен материал (ОВ L 295, 12.11.2010 г., стр. 23).
 За целите на настоящото споразумение разпоредбите на регламента се тълкуват със следните адаптации:
 а)
 Член 3, първа алинея не се прилага по отношение на държавите от ЕАСТ.
 б)
 В член 3, втора алинея, по отношение на държавите от ЕАСТ, думите „приложение А, Б или В към Регламент (ЕО) No 338/97“ се четат „съответните части от законодателството за прилагане на Конвенцията по международната търговия със застрашени видове от дивата фауна и флора в тази държава от ЕАСТ“.
 в)
 В член 8, параграфи 3, 5 и 6, ако са засегнати организации за мониторинг на държава от ЕАСТ и без да се засяга протокол I към Споразумението, думата „Комисия“ се чете „Надзорен орган на ЕАСТ“.
 9ва.
 32012 R 0363: Делегиран регламент (ЕС) No 363/2012 на Комисията от 23 февруари 2012 г. относно процедурните правила за признаването и оттеглянето на признаване на мониторингови организации, както е предвидено в Регламент (ЕС) No 995/2010 на Европейския парламент и на Съвета за определяне на задълженията на операторите, които пускат на пазара дървен материал и изделия от дървен материал (ОВ L 115, 27.4.2012 г.,